CELEX: 32019D0450
Language: ro
Date: 2019-03-19 00:00:00
Title: Decizia de punere în aplicare (UE) 2019/450 a Comisiei din 19 martie 2019 privind publicarea documentelor de evaluare europene (DEE) pentru produsele pentru construcții, elaborate în sprijinul aplicării Regulamentului (UE) nr. 305/2011 al Parlamentului European și al Consiliului (Text cu relevanță pentru SEE.)

20.3.2019   
               
               
                  RO
               
               
                  Jurnalul Oficial al Uniunii Europene
               
               
                  L 77/78
               
            
         DECIZIA DE PUNERE ÎN APLICARE (UE) 2019/450 A COMISIEI
         din 19 martie 2019
         privind publicarea documentelor de evaluare europene (DEE) pentru produsele pentru construcții, elaborate în sprijinul aplicării Regulamentului (UE) nr. 305/2011 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 22,
         întrucât:
         
                     (1)
                  
                  
                     În conformitate cu Regulamentul (UE) nr. 305/2011, organismele de evaluare tehnică trebuie să utilizeze metode și criterii prevăzute în documentele de evaluare europene, ale căror referințe au fost publicate în Jurnalul Oficial al Uniunii Europene, pentru evaluarea performanței produselor pentru construcții care fac obiectul acestor documente, în funcție de caracteristicile lor esențiale.
                  
               
                     (2)
                  
                  
                     În conformitate cu articolul 19 din Regulamentul (UE) nr. 305/2011, în urma mai multor solicitări ale producătorilor pentru evaluări tehnice europene, organizația organismelor de evaluare tehnică a elaborat și a adoptat mai multe documente de evaluare europene.
                  
               
                     (3)
                  
                  
                     Comisia a evaluat dacă documentele de evaluare europene elaborate de către organizația organismelor de evaluare tehnică îndeplinesc condițiile necesare în ceea ce privește cerințele de bază aplicabile lucrărilor de construcție prevăzute în anexa I la Regulamentul (UE) nr. 305/2011.
                  
               
                     (4)
                  
                  
                     Documentele de evaluare europene întocmite de organizația organismelor de evaluare tehnică îndeplinesc condițiile necesare în ceea ce privește cerințele de bază aplicabile lucrărilor de construcții prevăzute în anexa I la Regulamentul (UE) nr. 305/2011. Prin urmare, este oportun să se publice referințele acestor documente de evaluare europene în Jurnalul Oficial al Uniunii Europene,
                  
               ADOPTĂ PREZENTA DECIZIE:
         
            Articolul 1
            Referințele documentelor de evaluare europene pentru produsele pentru construcții, elaborate în sprijinul aplicării Regulamentului (UE) nr. 305/2011, care sunt enumerate în anexa la prezenta decizie, se publică în Jurnalul Oficial al Uniunii Europene.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 19 martie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 88, 4.4.2011, p. 5.
      
      
         
            ANEXĂ
            
               Referința și titlul documentului de evaluare european
            
            
                        040427-00-0404
                     
                     
                        Kituri pentru sistem compozit de izolare termică la exterior (ETICS), cu mortar pe post de produs de izolare termică și tencuială sau acoperire discontinuă pe post de suprafață exterioară
                     
                  
                        060012-00-0802
                     
                     
                        Set compus din tub de evacuare a gazelor arse, realizat din fibră de sticlă și substanțe minerale și organice, plus accesorii
                     
                  
                        090119-00-0404
                     
                     
                        Kituri pentru acoperirea exterioară a fațadelor cu plăci minerale, cu tencuială aplicată in-situ
                        
                     
                  
                        090120-00-0404
                     
                     
                        Kituri pentru sisteme de pereți exteriori nestructurali, cu plăci minerale
                     
                  
                        130031-00-0304
                     
                     
                        Grinzi și stâlpi reticulari metalici
                     
                  
                        130082-00-0603
                     
                     
                        Sistem de prindere a fațadei – consolă de plastic pentru prinderea elementelor de lemn și cherestea de structura inferioară
                     
                  
                        260014-00-0301
                     
                     
                        Adaos de tip II, pe bază de filosilicați calcinați